Namundag sa baryo Meñnär kan 12 Marso 1941, siya aking babayi kan mga paratukdo kan eskuwelahan na si Mäsrürä Zarifullina asin Fätxelbayan Agumovs. An salang petsa kan 19 Marso ikinarehistro sa sertipiko kan saiyang pagkamundag. Hali sa linya kang lahing mga mullah, an saiyang ama kaiba an buong pamilya kinakaipuhan na magribay-ribay nin lugar na pinagtatrabahuhan huli sa mga polisiya kan mga komunista. Duwa sa mga tugang kan saiyang ama asin lola an pinugulan asin binadil kan 1930, 1936, 1937. Dayaday na obligadong magbalyo sa manlain - lain na lugar, an saiyang pamilya nagpirmi nin halipot na panahon sa Meñnär asin Käzkäy. Igwang 8 aki sa laog kan pamilya.[1] An saiyang ama nakikabtang sa Dakulang Patriotikong Guerra. Pakatapos kaiyan, an saiyang pamilya nagbalyo sa Yaña Älem, kun saen igwa sia nin duwang-tson na pangenot na edukasyon. Dangan, an saiyang pamilya nagbalyo nin kadikit na panahon sa mga baryo na Iske Soltangol, Särip asin Yugari Gäräy. Natapos niya an saiyang sampulong-taon na pag-adal sa Yugari Gäräy.